Suvestinė redakcija nuo 2010-07-01 iki 2016-12-29

Įsakymas paskelbtas: Žin. 2006, Nr. 5-175, i. k. 1052330ISAK003D-607

Nauja redakcija nuo 2010-07-01:

Nr. 3D-536, 2010-06-03, Žin. 2010, Nr. 67-3361 (2010-06-10), i. k. 1102330ISAK003D-536

LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŪKIO SUBJEKTŲ, KURIE VERČIASI PAŠARŲ VEIKLA, ĮREGISTRAVIMO

2005 m. gruodžio 30 d. Nr. 3D-607

Vilnius

Vadovaudamasis Lietuvos Respublikos pašarų įstatymo (Žin., 2000, Nr. 34-952; 2004, Nr. 73-2541; 2010, Nr. 12-560) 4 straipsniu ir 10 straipsnio 1 dalimi, įgyvendindamas 2005 m. sausio 12 d. Europos Parlamento ir Tarybos reglamentą (EB) Nr. 183/2005, nustatantį pašarų higienos reikalavimus (OL, 2005, L35, p.1), su paskutiniais pakeitimais, padarytais 2009 m. kovo 11 d. Europos Parlamento ir Tarybos reglamentu (EB) Nr. 219/2009 (OL, 2009, L 87, p. 109), bei 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (OL, 2004 m. specialusis leidimas, 3 skyrius, 40 tomas, p. 238), su paskutiniais pakeitimais, padarytais 2009 m. liepos 13 d. Europos Parlamento ir Tarybos reglamentu (EB) Nr. 767/2009 (OL 2009 L 229, p. 1),

tvirtinu Ūkio subjektų, kurie verčiasi pašarų veikla, įregistravimo taisykles (perdedama).“

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

SUDERINTA	SUDERINTA

Lietuvos savivaldybių asociacijos	Valstybinės maisto ir veterinarijos tarnybos

2005-12-30 raštu Nr. (4)-SD-874	2005-12-30 raštu Nr. B6-(1.8)-2046

PATVIRTINTA

Lietuvos Respublikos žemės ūkio ministro

2005 m. gruodžio 30 d. įsakymu Nr. 3D-607

(Lietuvos Respublikos žemės ūkio ministro

2010 m. birželio 3 d. įsakymo Nr. 536 redakcija)

ŪKIO SUBJEKTŲ, KURIE VERČIASI PAŠARŲ VEIKLA, ĮREGISTRAVIMO TAISYKLĖS

I. BENDROSIOS NUOSTATOS

1. Ūkio subjektų, kurie verčiasi pašarų veikla, įregistravimo taisyklės (toliau – taisyklės) parengtos vadovaujantis Lietuvos Respublikos pašarų įstatymo (Žin., 2000, Nr. 34-952; 2010, Nr. 12-560) 4 straipsniu ir 10 straipsnio 1 dalimi, įgyvendinant 2005 m. sausio 12 d. Europos Parlamento ir Tarybos reglamentą (EB) Nr. 183/2005, nustatantį pašarų higienos reikalavimus (OL, 2005, L35, p.1), su paskutiniais pakeitimais, padarytais 2009 m. kovo 11 d. Europos Parlamento ir Tarybos reglamentu (EB) Nr. 219/2009 (OL, 2009, L 87, p. 109), 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (OL, 2004 m. specialusis leidimas, 3 skyrius, 40 tomas, p. 238), su paskutiniais pakeitimais, padarytais 2009 m. liepos 13 d. Europos Parlamento ir Tarybos reglamentu (EB) Nr. 767/2009 (OL 2009 L 229, p. 1), 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiant Europos maisto saugos tarnybą ir nustatantį su maisto saugos klausimais susijusias procedūras (OL 2004 m. specialusis leidimas, 15 skyrius, 6 tomas, p. 463), su paskutiniais pakeitimais, padarytais 2009 m. birželio 18 d. Europos Parlamento ir Tarybos reglamentu (EB) Nr. 596/2009 (OL, 2009, L 188, p. 14), 2009 m. liepos 13 d. Europos Parlamento ir Tarybos reglamentu (EB) Nr. 767/2009 dėl pašarų tiekimo rinkai ir naudojimo, iš dalies keičiančiu Reglamentą (EB) Nr. 1831/2003 ir panaikinančiu Direktyvas 79/373/EEB, 80/511/EEB, 82/471/EEB, 83/228/EB, 93/74/EEB, 93/113/EB, 96/25/EB bei Sprendimą 2004/217/EB (OL 2009 L 229, p. 1).

2. Įregistravimo tikslas – užtikrinti pašarų atsekamumą nuo pašarų gamintojo iki galutinio pašarų vartotojo ir įgyvendinti veiksmingą valstybinę pašarų kontrolę.

3. Taisyklės reglamentuoja ūkio subjektų, užsiimančių taisyklių 7 punkte nurodyta pašarų veikla, įtraukimo į Įregistruotų pašarų ūkio subjektų sąrašą (toliau – sąrašas), išbraukimo iš sąrašo tvarką ir sąlygas.

4. Taisyklėse vartojamos sąvokos atitinka sąvokas, vartojamas Pašarų įstatymo 3 straipsnyje, reglamente (EB) Nr. 183/2005, reglamente (EB) Nr. 1831/2003 ir kituose teisės aktuose.

5. Ūkio subjektai, kad būtų įregistruoti ir įtraukti į sąrašą, turi atitikti jiems taikomus reglamento (EB) Nr. 183/2005 nustatytus reikalavimus.

6. Atitinkamos apskričių, miestų ir rajonų valstybinės maisto ir veterinarijos tarnybos (toliau – teritorinės VMVT) priima jų veikos teritorijoje esančių ūkio subjektų prašymus dėl įregistravimo pagal vykdomą pašarų veiklos rūšį.

7. Ūkio subjektai įtraukiami į sąrašą kai:

7.1. užsiima pirmine pašarų gamyba:

7.1.1. augalininkyste (auginimas, derliaus nuėmimas, valymas, natūralus džiovinimas, silosavimas, pakavimas, laikymas, ar kitas paprastas fizinis apdorojimas, pirminės pašarų gamybos produktų gabenimas, sandėliavimas ir tvarkymas gamybos vietoje, pirminės pašarų gamybos produktų gabenimas iš gamybos vietos į ūkio subjektą) ir augalininkystės produktų tiekimu rinkai ir atitinka reglamento (EB) Nr. 183/2005 I priedo reikalavimus;

7.1.2. maistui auginamų gyvūnų laikymu ir atitinka reglamento (EB) Nr. 183/2005 III priedo reikalavimus;

7.2. gamina ir (ar) tiekia rinkai pašarines žaliavas, išskyrus pirminę pašarų gamybą, ir atitinka reglamento (EB) Nr. 183/2005 II priedo reikalavimus;

7.3. gamina tiekimui rinkai kombinuotuosius pašarus be pašarų priedų arba premiksų, kurių sudėtyje yra pašarų priedų, nurodytų reglamento (EB) Nr. 183/2005 IV priedo 3 skyriuje, kai atitinka reglamento (EB) Nr. 183/2005 II priedo reikalavimus;

7.4. tiekia rinkai pašarus ir atitinka reglamento (EB) Nr.183/2005 II priedo reikalavimus;

7.5. gamina savo reikmėms kombinuotuosius pašarus be pašarų priedų arba premiksų, išskyrus silosavimo priedus, ir atitinka reglamento (EB) Nr. 183/2005 I priedo reikalavimus;

7.6. gamina savo reikmėms kombinuotuosius pašarus su pašarų priedais arba premiksais, išskyrus silosavimo priedus ir pašarų priedus, nurodytus reglamento (EB) Nr. 183/2005 IV priedo 3 skyriuje, ir atitinka reglamento (EB) Nr. 183/2005 II priedo reikalavimus;

7.7. gamina ir (ar) tiekia rinkai pašarų priedus, išskyrus nurodytuosius reglamento (EB) Nr. 183/2005 IV priedo 1 skyriuje, ir atitinka reglamento (EB) Nr. 183/2005 II priedo reikalavimus;

7.8. gamina ir (ar) tiekia rinkai premiksus be pašarų priedų, nurodytų reglamento (EB) Nr. 183/2005 IV priedo 2 skyriuje, ir atitinka reglamento (EB) Nr. 183/2005 II priedo reikalavimus;

7.9. gabena pašarus, išskyrus pašarų gabenimą pirminės pašarų gamybos metu gamybos vietoje ir pirminių pašarų gamybos produktų gabenimą iš pirminės pašarų gamybos vietos į kitą ūkio subjektą, ir atitinka reglamento (EB) Nr. 183/2005 II priedo reikalavimus;

7.10. laiko pašarus, išskyrus pirminės pašarų gamybos produktų laikymą gamybos vietoje, ir atitinka reglamento (EB) Nr. 183/2005 II priedo reikalavimus;

7.11. importuoja pašarus iš trečiųjų šalių ir atitinka reglamento (EB) Nr. 183/2005 reikalavimus;

7.12. atstovauja trečiojoje šalyje įsteigtam pašarų ūkio subjektui ir teritorinei VMVT pateikia deklaraciją, kuria įsipareigojama užtikrinti reglamento (EB) Nr. 183/2005 laikymąsi trečiojoje šalyje įsteigtame pašarų ūkio subjekte bei registruoti pašarų produktus, jei to reikalaujama pagal Europos Sąjungos teisės aktus;

7.13. eksportuoja pašarus į trečiąsias šalis, kai atitinka reglamento (EB) Nr. 183/2005 ar tos šalies nustatytus reikalavimus;

7.14. teikia mobilią pašarų gamybos paslaugą ir atitinka reglamento (EB) Nr. 183/2005 II priedo reikalavimus, išskyrus reikalavimus gamybiniams pastatams.

8. Ūkio subjektų, užsiimančių pirmine pašarų gamyba, žemės ūkio valda turi būti įregistruota Lietuvos Respublikos žemės ūkio ir kaimo verslo registre.

9. Šios taisyklės netaikomos:

9.1. tiems ūkio subjektams, užsiimantiems pirmine pašarų gamyba (augalininkyste), kurių žemės ūkio naudmenos iki 3 ha;

9.2. ūkio subjektams, laikantiems maistui auginamus gyvūnus ir (ar) užsiimantiems augalininkyste, jei pašarai ir iš gyvūnų gauti produktai ar patys gyvūnai naudojami tik savo reikmėms;

9.3. ūkio subjektams, kurie laiko maistui auginamus gyvūnus ir Valstybinės maisto ir veterinarijos tarnybos nustatyta tvarka tiekia savo užaugintus maistui auginamus gyvūnus ar iš jų gautus gyvūninius produktus mažais kiekiais tiesiogiai galutiniam vartotojui ir / ar vietiniams mažmeninės prekybos subjektams, tiesiogiai aprūpinantiems galutinį vartotoją;

9.4. ne maistui auginamų gyvūnų laikytojams;

9.5. mažmeninei prekybai gyvūnų augintinių ėdalu.

10. Mobilių pašarų automašinų veikla turi atitikti reglamento II priedo reikalavimus, išskyrus reikalavimus gamybiniams pastatams.

II. ĮREGISTRAVIMO SĄLYGOS

11. Ūkio subjektai, užsiimantys pašarų veikla, nurodyta šių taisyklių 7 punkte, pateikia atitinkamai teritorinei VMVT taisyklių priede nurodytos formos prašymą ūkio subjektui įregistruoti ir įtraukti į sąrašą.

12. Ūkio subjektas, užsiimantis pirmine pašarų gamyba, užpildytą prašymą turi pateikti teritorinei VMVT pagal juridinio asmens buveinės ar fizinio asmens gyvenamąją vietą arba juridinio ar fizinio asmens vykdomos pirminės pašarų gamybos vietą.

13. Teritorinė VMVT:

13.1. gautą prašymą užregistruoja žurnale pagal gavimo datą;

13.2. ne vėliau kaip per 8 dienas nuo prašymo gavimo suteikia ūkio subjektui įregistravimo numerį pagal šių taisyklių nustatytą tvarką ir įtraukia į Sąrašą, kuris skelbiamas VMVT interneto svetainėje www.vmvt.lt;

13.3. ūkio subjektui per 5 darbo dienas nuo įtraukimo į Sąrašą dienos raštu praneša įregistravimo numerį.

14. Ūkio subjektas įtraukiamas į Sąrašą neribotam laikui.

15. Teritorinė VMVT, gavusi Valstybinės augalininkystės tarnybos prie Žemės ūkio ministerijos (toliau – VAT) pažymą, kad ūkio subjekto veikla neatitinka reglamento (EB) Nr. 183/2005 I priedo reikalavimų, ir (ar) nustačiusi, kad ūkio subjekto veikla neatitinka reglamento (EB) Nr. 183/2005 II ir III priedo reikalavimų, viršininko sprendimu laikinai sustabdo ūkio subjekto veiklos įregistravimą pagal vieną, kelias ar visas pašarų veiklos rūšis ir sąraše pažymi, kad pašarų veikla sustabdyta. VAT ar teritorinei VMVT pakartotinai patikrinus ūkio subjektą ir nustačius, kad ūkio subjekto veikla atitinka reglamente (EB) Nr. 183/2005 nustatytus reikalavimus, ūkio subjekto veiklos įregistravimo sustabdymas teritorinės VMVT viršininko sprendimu panaikinamas.

16. Ūkio subjektas teritorinės VMVT viršininko sprendimu išbraukiamas iš sąrašo, jeigu ūkio subjektas:

16.1. nutraukia pašarų veiklą, pagal kurią buvo įtrauktas į sąrašą;

16.2. neatitinka reglamento (EB) Nr. 183/2005 reikalavimų ilgiau kaip vienerius metus;

16.3. nepateikia tinkamų garantijų dėl tolesnės veiklos, VAT ar teritorinei VMVT nustačius jo pašarų veiklos neatitikimą reglamento (EB) Nr. 183/2005 reikalavimams ir pakartotinai sustabdžius jo veiklą.

17. Teritorinė VMVT ūkio subjektams suteikia įregistravimo numerį, kuris susideda iš raidžių ir skaitmenų:

17.1. simbolio „r“, kuris rašomas įregistravimo numerio pradžioje;

17.2. šalies trumpinio – LT;

17.3. pašarų veiklos rūšies trumpinio:

17.3.1. gaminantys tiekti rinkai augalininkystės produktus – AT;

17.3.2. laikantys maistui auginamus gyvūnus – GT;

17.3.4. gaminantys tiekti rinkai pašarines žaliavas – ŽG;

17.3.5. tiekiantys rinkai pašarines žaliavas – ŽT;

17.3.6. gaminantys tiekti rinkai kombinuotuosius pašarus – KPG;

17.3.7. tiekiantys rinkai kombinuotuosius pašarus – KPT;

17.3.8. gaminantys savo reikmėms kombinuotuosius pašarus – KPS;

17.3.9. gaminantys tiekti rinkai pašarų priedus – PPG;

17.3.10. tiekiantys rinkai pašarų priedus – PPT;

17.3.11. gaminantys tiekti rinkai premiksus – PG;

17.3.12. tiekiantys rinkai premiksus – PT;

17.3.13. gabenantys pašarus – PGA;

17.3.14. laikantys pašarus – PLA;

17.3.15. importuojantys pašarus iš trečiųjų šalių – I ir importuojamų pašarų veiklos rūšies trumpinys;

17.3.16. eksportuojantys pašarus į trečiąsias šalis – E ir eksportuojamų pašarų veiklos rūšies trumpinys;

17.3.17. atstovaujantys trečiojoje šalyje įsteigtai įmonei – A;

17.3.18. teikiantys mobilią pašarų gamybos paslaugą – MG;

17.4. skaitmenų, kurie reiškia įtraukimo į sąrašą eilės numerį.

18. VMVT sąrašo duomenis atnaujina ir keičia, atsižvelgdama į šių taisyklių 15 ir 16 punktuose nurodytas aplinkybes.

19. Išregistravus ūkio subjektą iš sąrašo, tas pats įregistravimo numeris negali būti panaudotas kitiems ūkio subjektams registruoti.

III. BAIGIAMOSIOS NUOSTATOS

20. Informaciją dėl ūkio subjektų įregistravimo teritorinės VMVT teikia elektroniniu paštu, telefonu arba raštu.

21. Ūkio subjektai nesutinkantys su šiose taisyklėse nurodytų institucijų priimtais sprendimais, turi teisę juos skųsti Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr. 85-2566) nustatyta tvarka.

_________________

Priedo pakeitimai:

Nr. 3D-536, 2010-06-03, Žin., 2010, Nr. 67-3361 (2010-06-10), i. k. 1102330ISAK003D-536

Ūkio subjektų, kurie verčiasi pašarų veikla,

įregistravimo taisyklių priedas

(Lietuvos Respublikos žemės ūkio ministro

2010 m. birželio 3 d. įsakymo Nr. 3D-536 redakcija)

(Prašymo forma)*

_

(fizinio asmens vardas, pavardė, asmens kodas arba juridinio asmens teisinė forma, pavadinimas, kodas)

_

(fizinio asmens arba juridinio asmens tikslus adresas pagal gyvenamąją vietą arba buveinę)

_

(fizinio asmens arba juridinio asmens telefono Nr., elektroninis paštas, faksas, jei yra)

____________________ valstybinei maisto ir veterinarijos tarnybai

(apskrities, miesto, rajono)

PRAŠYMAS

DĖL ŪKIO SUBJEKTO ĮTRAUKIMO Į ĮREGISTRUOTŲ PAŠARŲ ŪKIO SUBJEKTŲ SĄRAŠĄ

200 - -

Prašau įtraukti į Įregistruotų pašarų ūkio subjektų sąrašą pagal šią (-ias) pašarų veiklą (-as):

I. Pildo ūkio subjektai, gaminantys ir (ar) tiekiantys rinkai (reikiamą pažymėti  arba įrašyti):
1.	gaminu tiekti rinkai pašarines žaliavas (ŽG)	8.	gaminu tiekti rinkai premiksus (PG)
1.1.	maisto pramonės šalutinius produktus (įrašyti pavadinimą):	-	9.	tiekiu rinkai premiksus (PT)

-	10.	importuoju (I):

-	10.1.	kombinuotuosius pašarus (KPT)

-	10.2.	pašarų priedus (PPT)
1.2.	kitas pašarines žaliavas	10.3.	premiksus (PG)
2.	tiekiu rinkai pašarines žaliavas (ŽT):	10.4.	pašarines žaliavas (ŽT)
2.1.	maisto pramonės šalutinius produktus (įrašyti pavadinimą):	-	11.	eksportuoju (E):

-	11.1.	kombinuotuosius pašarus (KPT)

-	11.2.	pašarines žaliavas (ŽT)

-	11.3.	pašarų priedus (PPT)
2.2.	kitas pašarines žaliavas	11.4.	premiksus (PG)
3.	gaminu tiekti rinkai kombinuotuosius pašarus (KPG)	12.	atstovauju trečiosios šalies įmonei (A)
4.	tiekiu rinkai kombinuotuosius pašarus (KPT)	13.	gabenu pašarus (PGA)
5.	gaminu kombinuotuosius pašarus savo reikmėms (KPS)	14.	laikau pašarus (PLA)
6.	gaminu tiekti rinkai pašarų priedus (PPG)	15.	teikiu mobilią pašarų gamybos paslaugą (MG)
7.	tiekiu rinkai pašarų priedus (PPT)

16.	vykdau didmeninę prekybą	16.	vykdau mažmeninę prekybą
18.	ūkio subjekto veiklos vieta (įrašyti):
II. Pildo ūkio subjektai vykdantys pirminės pašarų gamybos veiklą (ūkininkai, žemės ūkio bendrovės ir kiti):
19.	gaminu tiekti rinkai augalininkystės produktus (AT)	20.	laikau maistui auginamus gyvūnus (GT)
21.	pirminės pašarų gamybos vieta (įrašyti):
22.	ūkio subjektų, užsiimančių pirmine pašarų gamyba, žemės ūkio valdos, kurioje vykdoma pirminė pašarų gamyba) kodas (-ai)(jei suteiktas (-i)):

Įsipareigoju pranešti apie pašarų veiklos pasikeitimus ar veiklos nutraukimą.

Patvirtinu, kad vykdoma pašarų veikla atitinka reglamento (EB) Nr. 183/2005 nustatytus pašarų higienos reikalavimus: I priedas „Pirminė gamyba“ – augalininkystei , II priedas – ne pirminei pašarų gamybai , III priedas „Gera gyvūnų šėrimo praktika“ – gyvulininkystei (reikiamą pažymėti ).

PRIDEDAMA. Fizinio asmens verslo liudijimo kopija , nuolatinio Lietuvos gyventojo individualios veiklos pažymos kopija , ūkininko ūkio įregistravimo pažymėjimo kopija (reikiamą pažymėti ).

____________ (pareigos)	____________ (parašas)	___________________ (vardas ir pavardė)

* Prašymo forma pildoma didžiosiomis raidėmis, be taisymų ir braukymų.

_________________

Formos pakeitimai:

Nr. 3D-97, 2008-02-28, Žin., 2008, Nr. 26-951 (2008-03-04), i. k. 1082330ISAK0003D-97

Nr. 3D-536, 2010-06-03, Žin., 2010, Nr. 67-3361 (2010-06-10), i. k. 1102330ISAK003D-536

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-97, 2008-02-28, Žin., 2008, Nr. 26-951 (2008-03-04), i. k. 1082330ISAK0003D-97

Dėl žemės ūkio ministro 2005 m. gruodžio 30 d. įsakymo Nr. 3D-607 "Dėl ūkio subjektų, kurie verčiasi pašarų veikla, įregistravimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-536, 2010-06-03, Žin., 2010, Nr. 67-3361 (2010-06-10), i. k. 1102330ISAK003D-536

Dėl žemės ūkio ministro 2005 m. gruodžio 30 d. įsakymo Nr. 3D-607 "Dėl ūkio subjektų, kurie verčiasi pašarų veikla, įregistravimo" pakeitimo